गोंडवाना गणतंत्र पार्टी

गोंडवाना गणतंत्र पार्टी या (गोगपा) भारत का एक पंजीकृत राजनैतिक दल है, जोकि वर्तमान में तुलेश्वर हीरा सिंह मरकाम के नेतृत्व में है। पार्टी का गठन दिवंगत श्री हीरा सिंह मरकाम के द्वारा किया गया था। यह मुख्य रूप से जल, जंगल, जमीन,शिक्षा, रोजगार, तथा आदिवासी समाज और उसकी राजनीति के लिए काम करता है।

 इतिहास 
गोगपा का गठन 1991 में गोंड समाज के अधिकारों के लिए, और मध्य भारत में गोंडवाना के एक अलग गोंडवाना राज्य की स्थापना के लिए गोंडवाना रत्न दादा हीरा सिंह मरकाम जी के द्वारा किया गया था। जिसके कारण छत्तीसगढ़ राज्य का गठन करना पड़ा।

 महाराष्ट्र चुनाव 
• 1999 महाराष्ट्र विधानसभा चुनाव में पार्टी ने 1 सीट जीतकर प्रथम स्थान हासिल किया।

 मध्य प्रदेश चुनाव 
• 1998 मध्य प्रदेश विधानसभा चुनाव में पार्टी ने 1 सीट जीतकर प्रथम स्थान हासिल किया।

• 2003 मध्य प्रदेश विधानसभा चुनाव में पार्टी ने 3 सीट जीतकर प्रथम स्थान हासिल किया।

• 1993 से 2023 तक मध्यप्रदेश विधानसभा चुनाव में पार्टी ने कुल 8 सीट पर दूसरा स्थान एवं 116 सीट पर तीसरा स्थान हासिल किया।

 छत्तीसगढ़ चुनाव 
• 2003 से 2023 तक छत्तीसगढ़ विधानसभा चुनाव में पार्टी ने कुल 4 सीट पर दूसरा स्थान एवं 42 सीट पर तीसरा स्थान हासिल किया।

• 2023 छत्तीसगढ़ विधानसभा चुनाव में पार्टी ने 22 सीटों पर अपने प्रत्याशियों को उतारा था। जिनमे पार्टी के अध्यक्ष तुलेश्वर हीरा सिंह मरकाम जी निर्वाचित हुए।

 अन्य चुनाव 
2002 के उत्तर प्रदेश विधानसभा चुनाव में गोगपा के आठ उम्मीदवार थे, जिन्होंने एक साथ 11,262 मत हासिल किए थे। 

2003 के मध्य प्रदेश विधानसभा चुनाव में गोगपा ने 61 उम्मीदवारों को उतारा था, जिन्हें एक साथ 5,12,102 वोट मिले थे। और तीन उम्मीदवार चुने गए। 

2004 के लोकसभा चुनावों में पार्टी ने मध्य प्रदेश, छत्तीसगढ़, बिहार, उत्तर प्रदेश और महाराष्ट्र से उम्मीदवारों को खड़ा किया था।

 गठबंधन पार्टी 
2018 में पार्टी ने मध्यप्रदेश विधानसभा चुनाव के लिए समाजवादी पार्टी के साथ गठबंधन किया था।

2023 में पार्टी ने छत्तीसगढ़ विधानसभा चुनाव के लिए बहुजन समाज पार्टी के साथ गठबंधन किया था।

 बाहरी कड़ियाँ 

 सन्दर्भ 

श्रेणी:भारत के राजनीतिक दल